Pressemelding fra Folkeakademienes Landsforbund
Kontaktpersoner: Generalsekretær Pål H. Djuve: 22 68 22 0
www.folkeakademiet.no
22.06.2006

Signe Marie Kittelsaa fra Vinje nytt styremedlem i Folkeakademienes Landsforbund

Signe Marie Kittelsaa har vært aktiv i Folkeakademiet Vinje fra 1974 og fram til i dag med ulike verv fra leder til sekretær. Hun har også vært leder i Folkeakademiet Telemark. Nå er hun valgt inn som styremedlem i landsforbundet. 

Prioriterte saker for Folkeakademiet de neste to årene er innvandrere og eldre: 

Frå innvandrar til medborger
Folkeakademiet har som mål å skape gode møteplasser for integrering og bidra til å øke kunnskapen om det flerkulturelle samfunnet. Det skal blant annet gjøres ved å lage turneer der vi bruker artister fra andre kulturer, ved å lage et spesialnummer om temaet i medlemsbladet NØKKELEN og skape møteplasser i lokalsamfunnene slik at folk kan møtes som barn, tenåringer, mødre, fedre og musikkelskere, ikke bare som nordmenn og innvandrere. 

Den kulturelle spaserstokken
Folkeakademiet har som mål at minst 20 prosent av det samlede aktivitetstilbudet skal være rettet mot eldre og beboere på institusjon.
Eldre mennesker og beboere på institusjoner er lavt prioritert når det gjelder kultur, selv om alle skal ha rett til å ta del i kulturlivet på like vilkår. Folkeakademiet er oppmerksomme på dette og vil organisere og tilrettelegge gode og varierte tilbud. Jo mer regelmessig vi kan gi kulturtilbudene, jo større effekt vil de ha og dess større vil gleden være.

Foto: www.folkeakademiet.no/presse
For mer informasjon om Folkeakademiet: www.folkeakademiet.no